CELEX: 32010R0350
Language: ro
Date: 2010-04-23 00:00:00
Title: Regulamentul (UE) nr. 350/2010 al Comisiei din 23 aprilie 2010 privind autorizarea chelatului de mangan al analogului hidroxilat al metioninei ca aditiv pentru hrana tuturor speciilor de animale (Text cu relevanță pentru SEE)

24.4.2010   
            
            
               RO
            
            
               Jurnalul Oficial al Uniunii Europene
            
            
               L 104/34
            
         REGULAMENTUL (UE) NR. 350/2010 AL COMISIEI
   din 23 aprilie 2010
   privind autorizarea chelatului de mangan al analogului hidroxilat al metioninei ca aditiv pentru hrana tuturor speciilor de animale
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea utilizării aditivilor destinați hranei animalelor, precum și justificarea și procedurile de acordare a unei astfel de autorizații.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, s-a depus o cerere de autorizare a preparatului menționat în anexa la prezentul regulament. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea se referă la autorizarea chelatului de mangan al analogului hidroxilat al metioninei ca aditiv pentru hrana tuturor speciilor de animale, urmând a fi clasificat în categoria „aditivi nutriționali”.
            
         
               (4)
            
            
               Din avizul adoptat de Autoritatea Europeană pentru Siguranța Alimentară (denumită în continuare „autoritatea”) la 9 decembrie 2009 (2), coroborat cu avizele din 15 septembrie 2009 (3) și 15 aprilie 2008 (4), reiese că chelatul de mangan al analogului hidroxilat al metioninei nu are efecte adverse asupra sănătății animalelor, a sănătății oamenilor sau asupra mediului. Conform avizului din 15 aprilie 2008, utilizarea preparatului respectiv poate fi considerată ca fiind o sursă de mangan disponibil și îndeplinește criteriile aplicabile unui aditiv nutrițional pentru toate speciile de animale. Autoritatea recomandă luarea de măsuri corespunzătoare pentru siguranța utilizatorilor. Ea nu consideră că sunt necesare cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului furajer în furaje, prezentat de laboratorul comunitar de referință înființat prin Regulamentul (CE) nr. 1831/2003.
            
         
               (5)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform specificațiilor din anexa la prezentul regulament.
            
         
               (6)
            
            
               Prin Regulamentul (UE) nr. 103/2010 al Comisiei din 5 februarie 2010 privind autorizarea chelatului de mangan al analogului hidroxilat al metioninei ca aditiv pentru hrana puilor de găină pentru îngrășat (5), preparatul respectiv a fost deja autorizat ca aditiv pentru hrana puilor de găină pentru îngrășat. Regulamentul respectiv ar trebui abrogat.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Preparatul specificat în anexă, aparținând categoriei „aditivi nutriționali” și grupului funcțional „compuși de oligoelemente”, este autorizat ca aditiv pentru hrana animalelor în condițiile prevăzute în anexa respectivă.
   Articolul 2
   Regulamentul (UE) nr. 103/2010 se abrogă.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 aprilie 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  The EFSA Journal (2010) 8(1): 1424.
   
      (3)  The EFSA Journal (2009) 7(9): 1316.
   
      (4)  The EFSA Journal (2008) 692, 1.
   
      (5)  JO L 35, 6.2.2010, p. 1.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditivul
               
               
                  Compoziție, formulă chimică, descriere, metoda de analiză
               
               
                  Specii sau categorii de animale
               
               
                  Vârstă maximă
               
               
                  Conținut minim
               
               
                  Conținut maxim
               
               
                  Alte dispoziții
               
               
                  Sfârșitul perioadei de autorizare
               
            
                  Conținut de element (Mn) în mg/kg de furaj complet cu un conținut de umiditate de 12 %
               
            
                  
                     Categoria aditivilor nutriționali. Grup funcțional: compuși de oligoelemente
                  
               
            
                  3b5.10
               
               
                  —
               
               
                  Chelat de mangan al analogului hidroxilat al metioninei
               
               
                  
                               
                           
                           
                              Caracterizarea aditivului:
                              
                                           
                                       
                                       
                                          Chelat de mangan al analogului hidroxilat al metioninei conținând 15,5-17 % mangan și 77-78 % acid (2-hidroxi-4-metiltio) butanoic
                                       
                                    
                                           
                                       
                                       
                                          Ulei mineral: ≤ 1 %
                                       
                                    
                        
                               
                           
                           
                              Metoda de analiză (1):
                              Spectrometria de emisie atomică cu plasmă cuplată inductiv (ICP-AES) în conformitate cu standardul EN 15510:2007
                           
                        
               
                  Toate speciile
               
               
                  —
               
               
                  —
               
               
                  Pește: 100 (total)
                  Alte specii: 150 (total)
               
               
                  
                              1.
                           
                           
                              Aditivul trebuie să fie încorporat în furaje sub formă de preamestec.
                           
                        
                              2.
                           
                           
                              Pentru siguranța utilizatorilor: în timpul manipulării, utilizatorii trebuie să poarte mască de protecție respiratorie, ochelari de protecție și mănuși.
                           
                        
               
                  14 mai 2020
               
            
         (1)  Detaliile privind metodele de analiză sunt disponibile la următoarea adresă a laboratorului comunitar de referință: http://irmm.jrc.ec.europa.eu/crl-feed-additives